చిన్న చిన్న అంతరాలను పూరిస్తాం
-  ఓఆర్‌ఓపిపై పారిక్కర్‌
  న్యూఢిల్లీ : ఎన్నో ఏళ్లుగా మాజీ సైనికులు చేస్తున్న వన్‌ ర్యాంక్‌, వన్‌ పెన్షన్‌ (ఓఆర్‌ఓపి) సమస్య పరిష్కారంలో ప్రధాన మంత్రి కార్యాలయం ప్రత్యక్షంగా జోక్యం చేసుకుంటుందని రక్షణ మంత్రి మనోహర్‌ పారిక్కర్‌ అన్నారు. ఈ సమస్య పరిష్కారానికి కొంత సమయం ఇవ్వాల్సి ఉందన్నారు. 'ఇప్పుడు చిన్న చిన్న అంతరాలను పరిష్కరిస్తాము. ప్రధాని నరేంద్రమోడీ ఆగస్టు 15న దీనికి ఆమోదముద్ర వేశారు. ఇపుడు ప్రధాని కార్యాలయం ప్రత్యక్ష జోక్యం ఉంది. సమస్య పరిష్కారానికి అన్ని ప్రయత్నాలు జరుగుతున్నాయి' అని పారిక్కర్‌ మీడియాతో మాట్లాడుతూ చెప్పారు. ఓఆర్‌ఓపి అమలుకు సంబంధించి కీలక అంశాల పరిష్కారానికి ఆందోళన చేస్తున్న మాజీ సైనికులు, ప్రభుత్వం మధ్య గురువారం జరిగిన చర్చలు విఫలమైన విషయం తెలిసిందే.
మీ స్నేహితులకు రికమెండ్ చెయ్యండి